CELEX: 32011D0338
Language: da
Date: 2011-06-10 00:00:00
Title: 2011/338/EU: Kommissionens gennemførelsesafgørelse af 10. juni 2011 om EU-tilskud i perioden 1. april 2011 til 31. december 2011 til EU-referencelaboratoriet for biers sundhed (meddelt under nummer K(2011) 3767)

11.6.2011   
            
            
               DA
            
            
               Den Europæiske Unions Tidende
            
            
               L 152/32
            
         KOMMISSIONENS GENNEMFØRELSESAFGØRELSE
   af 10. juni 2011
   om EU-tilskud i perioden 1. april 2011 til 31. december 2011 til EU-referencelaboratoriet for biers sundhed
   (meddelt under nummer K(2011) 3767)
   (Kun den franske udgave er autentisk)
   (2011/338/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (1), særlig artikel 75, stk. 2,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (2), særlig artikel 32, stk. 7,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (3), særlig artikel 31, stk. 2, og
   ud fra følgende betragtninger:
   
               (1)
            
            
               I henhold til artikel 75, stk. 2, i forordning (EF, Euratom) nr. 1605/2002 skal der forud for indgåelsen af en udgiftsforpligtelse foreligge en finansieringsafgørelse vedtaget af institutionen eller de myndigheder, som denne har bemyndiget.
            
         
               (2)
            
            
               I henhold til artikel 31, stk. 2, i beslutning 2009/470/EF kan der ydes EU-støtte til EU-referencelaboratorier, som beskæftiger sig med dyresundhed og levende dyr.
            
         
               (3)
            
            
               Der bør derfor ydes EU-tilskud til det EU-referencelaboratorium, der er udpeget til at varetage de funktioner, der er omhandlet i Kommissionens forordning (EU) nr. 87/2011 af 2. februar 2011 om udpegelse af et EU-referencelaboratorium for biers sundhed, om supplerende ansvarsområder og opgaver for dette laboratorium og om ændring af bilag VII til Europa-Parlamentets og Rådets forordning (EF) nr. 882/2004 (4).
            
         
               (4)
            
            
               Kommissionen har foretaget en vurdering af det arbejdsprogram og dertil hørende budget, som EU-referencelaboratoriet for biers sundhed har forelagt for perioden 1. april 2011 til 31. december 2011.
            
         
               (5)
            
            
               I henhold til Kommissionens forordning (EF) nr. 1754/2006 af 28. november 2006 om bestemmelser om EF-tilskud til EF-referencelaboratorier for foderstoffer, fødevarer og dyresundhedsområdet (5) kan der udbetales EU-tilskud, hvis de godkendte arbejdsprogrammer gennemføres effektivt, og støttemodtagerne forelægger al den nødvendige dokumentation inden for en bestemt frist.
            
         
               (6)
            
            
               I henhold til artikel 2 i forordning (EF) nr. 1754/2006 er forholdet mellem Kommissionen og EU-referencelaboratorierne fastlagt i en partnerskabsaftale, som ledsages af et flerårigt arbejdsprogram.
            
         
               (7)
            
            
               Tilskud til EU-referencelaboratoriers arbejde og tilrettelæggelse af workshopper bør endvidere være i overensstemmelse med de regler for støtteberettigelse, der er fastsat i forordning (EF) nr. 1754/2006.
            
         
               (8)
            
            
               I forordning (EF) nr. 1754/2006 fastsættes regler vedrørende støtteberettigelse for workshopper, der gennemføres af EU-referencelaboratorierne. Der kan ydes tilskud til højst 32 personers deltagelse i disse workshopper. Der bør dispenseres fra denne regel i henhold til artikel 13, stk. 3, i forordning (EF) nr. 1754/2006, for så vidt angår visse EU-referencelaboratorier, der har behov for støtte til, at mere end 32 personer deltager, for at workshopperne kan give det bedste resultat. Der kan opnås dispensation, hvis et EU-referencelaboratorium påtager sig lederskabet og ansvaret for tilrettelæggelsen af en workshop sammen med et andet EU-referencelaboratorium.
            
         
               (9)
            
            
               I henhold til artikel 3, stk. 2, litra a), og artikel 13 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (6) skal programmer for udryddelse og bekæmpelse af dyresygdomme (veterinærforanstaltninger) finansieres via Den Europæiske Garantifond for Landbruget (EGFL). Ifølge forordningens artikel 13, stk. 2, finansierer fonden desuden i behørigt begrundede undtagelsestilfælde udgifter til administration og personale, der afholdes af medlemsstaterne og af modtagerne af støtte fra EGFL i forbindelse med foranstaltninger og programmer, der er omfattet af beslutning 2009/470/EF. Finanskontrollen af foranstaltningerne foretages i henhold til artikel 9, 36 og 37 i forordning (EF) nr. 1290/2005.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Unionen yder tilskud til Agence Nationale de Sécurité Sanitaire de l’alimentation, de l’environnement et du travail (ANSES), Laboratoire de Sophia-Antipolis, der varetager de funktioner og opgaver vedrørende biers sundhed, der er anført i bilaget til forordning (EU) nr. 87/2011.
   EU-tilskuddet udgør 100 % af de støtteberettigede udgifter, jf. forordning (EF) nr. 1754/2006, der afholdes af instituttet til arbejdsprogrammet, dog højst 249 616 EUR, i perioden 1. april- 31. december 2011, hvoraf maksimalt 48 470 EUR afsættes til tilrettelæggelse af en faglig workshop om biers sundhed.
   Nærværende afgørelse er en finansieringsafgørelse som omhandlet i artikel 75, stk. 2, i forordning (EF, Euratom) nr. 1605/2002.
   Artikel 2
   Denne afgørelse er rettet til:
   Agence Nationale de Sécurité Sanitaire de l’alimentation, de l’environnement et du travail, Laboratoire de Sophia-Antipolis, Les Templiers, 105 route des Chappes, BP 111, 06902 Sophia-Antipolis, Frankrig.
   
      Udfærdiget i Bruxelles, den 10. juni 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 248 af 16.9.2002, s. 1.
   
      (2)  EUT L 165 af 30.4.2004, s. 1.
   
      (3)  EUT L 155 af 18.6.2009, s. 30.
   
      (4)  EUT L 29 af 3.2.2011, s. 1.
   
      (5)  EUT L 331 af 29.11.2006, s. 8.
   
      (6)  EUT L 209 af 11.8.2005, s. 1.